Борис Младенов-Young
Есен

chitanka.info

Сред въздишки и шепот тъжовен

паркът глъхнеше пуст и нерад…

Те се гушеха в унес любовен

под есенния тих листопад.

Тъмен облак над тях се надвеси,

затъмни и луна, и звезди,

и мъглата зад плътни завеси

скоро милите влюбени скри.

Разлюляха се голите клони,

гарван гракна, дъждец заръмя

и сърцето ми тъжно отрони

стихове като златни листя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.